《飞来峡》
明代·释今四

岳僧行傍水云间，七十青峰夹绿湾。好梦正悬三峡涧，赏心先得二禺山。

轩辕竹外低帆影，萧寺碑前拂藓斑。更为榴花寻五色，断崖攀尽不知还。

作者简介：今四，字人依。新会人。俗姓张，原名圣睿。诸生。年三十馀，出世礼枞堂禅师薙染。明桂王永历十一年（一六五七），皈华首老和尚受具，充记室，出为海幢典客。及石鉴和尚分座栖贤，以监院副之。后以母老归养，竟坐化于象岭下。事见《海云禅藻集》卷三。